Paytextê Almanya Berlin de bi hezaran kesê ke bi slogana ''PKKVerbot Aufheben - Qedexeyê PKKyî wedarê'' meydanê Hermannpaltzî de ameyî têhet çalakîye kenê.
Almanya de 28 serrî yo qedexeyê vera PKKyî yeno domnayene. Bi wesîleya serrgêra ronayîşê PKKyî bajaranê cîya cîyayan ê Almanya ra kurdan û dostanê înan ewro verê xo da paytext Berlin. Badê rêzgirewtişê semedê şehîdanê têkoşînê azadîye rayraşîyîşî dest pêkerd. Çalakanî bi slogan ''PKK şar o, şar tîya de yo'' û ''Biciwîyo Serek Apo'' qedexeyî şermezar keno. Vervatoxê Înîsîyatîfê ''PKK-Verbot Aufheben- Qedexeyê PKKyî wedarê'' Ulrich Weberî qedexeyê PKKyî sey eybê Almanya name kerd û vat ganî cade bêro wedaritene. Badê Rayraşîyîşî do Meydanê Oranienplatzî de mîtîng bêro kerdene.
